**MULIGE FORSLAG TIL LOVENDRINGER IDRETTSTINGET 2023**

**Innledning**

Idrettsstyret ønsker å få organisasjonens innspill til mulige lovendringer og bidra til at det fremmes så gjennomarbeidede forslag som mulig til idrettstinget, i tråd med organisasjonens behov og ønsker. For å oppnå dette, utarbeidet NIF i september et høringsdokument der det ble bedt om svar på konkrete spørsmål. Basert på tilbakemeldingen fra organisasjonen, vurderer Idrettsstyret å fremme de forslag som fremgår av dette dokumentet.

Det vil bli gitt anledning til å kommentere på forslagene i teamsmøtet **15. desember 2022 kl. 10:00-11:30**, og ev. gi skriftlig tilbakemelding i etterkant av teamsmøtet. Frist for skriftlig tilbakemelding er **6. januar 2023** til [innspill@idrettsforbundet.no](mailto:innspill@idrettsforbundet.no)

## § 2-5 (2) – GENERELLE REGLER OM STEMMERETT, VALGBARHET, FORSLAGSRETT MV.

EKSISTERENDE ORDLYD FORSLAG TIL NY ORDLYD

|  |  |
| --- | --- |
| **§ 2-5.** ***Generelle regler om stemmerett, valgbarhet, forslagsrett mv.***  (…) (2) Et medlem som er arbeidstaker i et idrettslag, jf. § 2-6 har ikke stemmerett på idrettslagets årsmøte. (…) | **§ 2-5.** ***Generelle regler om stemmerett, valgbarhet, forslagsrett mv.***  (…) (2) Et medlem som ikke er valgbar til verv i idrettslaget iht. ~~arbeidstaker i et idrettslag, jf.~~ §§ 2-6 og 2-7 har ikke stemmerett på idrettslagets årsmøte. (…) |

**Bakgrunn:**

En person som ikke er valgbar etter § 2-6, har heller ikke stemmerett på årsmøtet. En person som ikke er valgbar etter § 2-7 (økonomisk særinteresse) har imidlertid stemmerett. Etter NIFs lov   
§ 2-7 (8) gjelder ikke bestemmelsen om inhabilitet på årsmøtet, slik at personer med økonomiske særinteresser også kan stemme i saker der de har en økonomisk særinteresse. Idrettsstyret ønsker å foreslå å sidestille konsekvensene av å ikke være valgbar etter § 2-6 og § 2-7. Personer som er valgbare etter §§ 2-6 og 2-7 omfatter også personer som har fått dispensasjon fra bestemmelsene.

## § 3-4 – IDRETTSTINGETS OPPGAVER

EKSISTERENDE ORDLYD FORSLAG TIL NY ORDLYD

|  |  |
| --- | --- |
| **§ 3-4. Idrettstingets oppgaver**  t) velge Idrettsstyret bestående av:  (…)  u) velge: (…)  - domsutvalg bestående av leder, nestleder og minst 6 medlemmer. Leder og nestleder skal være jurister og ha domstolserfaring. Et flertall av medlemmene skal være jurister,  - appellutvalg bestående av leder, nestleder og minst 4 medlemmer. Leder og nestleder skal være jurister og ha domstolserfaring. Et flertall av de øvrige medlemmer skal være jurister, (…) - etisk råd med leder, nestleder og minst 3 medlemmer. Det etiske rådet velges for 4 år,  - påtalenemnd med leder, nestleder og minst 3 medlemmer. Samtlige skal være jurister. | **§ 3-4. Idrettstingets oppgaver**  t) velge Idrettsstyret bestående av:  (…)  Ingen kan velges til samme verv i Idrettsstyret for mer enn to sammenhengende valgperioder.  u) velge: (…)  - domsutvalg bestående av leder, nestleder og ~~minst 6~~ 7 medlemmer. Leder og nestleder skal være jurister og ha domstolserfaring. ~~Et flertall av medlemmene skal være jurister~~,  - appellutvalg bestående av leder, nestleder og ~~minst~~ 4 medlemmer. Leder og nestleder skal være jurister og ha domstolserfaring. ~~Et flertall av de øvrige medlemmer skal være jurister,~~ (…) - etisk råd med leder, nestleder og ~~minst 3~~ 5 medlemmer. Det etiske rådet velges for 4 år,  - påtalenemnd med leder, nestleder og ~~minst 3~~ 10 medlemmer. Samtlige skal være jurister. |

**Bakgrunn:**

Til § 3-4 t) - begrensning i antall valgperioder for medlemmer av idrettsstyret

Det ekstraordinære idrettstinget 2021 vedtok en internasjonal strategi der norsk idrett bl.a. skal arbeide for å: *«Fremme forslag om krav til begrensninger i antall og lengde på valgperioder i internasjonale verv og åremål i lederstillinger i idretten.».* I lys av tingvedtaket, ønsker Idrettsstyret å foreslå å lovhjemle begrensning på to sammenhengende valgperioder for medlemmer av Idrettsstyret. Begrensningen skal knytte seg til det enkelte vervet, slik at rollen som president, visepresident og ordinært styremedlem vurderes separat. Et medlem vil kunne sitte 8 år som president, deretter 8 år som visepresident og deretter 8 år som ordinært styremedlem.

Til § 3-4 u) – Minstekrav til sammensetningen av påtalenemnd, domsutvalg, appellutvalg og etisk råd

I motsetning til øvrige tingvalgte organer, har domsutvalget, appellutvalget, påtalenemnda og etisk råd kun et minstekrav til antall medlemmer. Utfordringen ved slike minstekrav, er at det ikke er tatt høyde for dette i stemmegivningsbestemmelsen i NIFs lov § 2-21. Det er ikke oppstilt et minstekrav til antall stemmer for å bli valgt inn, og når det ikke settes et tak på antall medlemmer i utvalget, risikeres det at samtlige personer som fremmes ved benkeforslag blir valgt, i tillegg til de som er innstilt av valgkomiteen. Lederne av de fire aktuelle utvalgene, har gitt tilbakemelding på antallet, og basert på tilbakemeldingen, vurderer Idrettsstyret å foreslå et bestemt antall i de fire utvalgene.

Til § 3-4 u) – Krav til jurister

Idrettsstyret vurderer å fjerne kravet om at et flertall av medlemmene i domsutvalget og appellutvalget skal være jurister.

## § 4-1 – IDRETTSSTYRETS MYNDIGHET

EKSISTERENDE ORDLYD FORSLAG TIL NY ORDLYD

|  |  |
| --- | --- |
| **§ 4-1.** ***Idrettsstyrets myndighet***  (…)  (2) Idrettsstyret kan, i et særskilt delegasjonsreglement, vedta å delegere sin myndighet til NIFs organisasjonsledd og NIFs generalsekretær. Forslag til delegasjonsreglement, og eventuelle endringer i reglementet, sendes på høring til idrettskretser og særforbund. | **§ 4-1.** ***Idrettsstyrets myndighet***  (…)  (2) Idrettsstyret kan~~, i et særskilt delegasjonsreglement,~~ vedta å delegere sin myndighet til NIFs organisasjonsledd og NIFs generalsekretær. Delegasjon til NIFs organisasjonsledd skal fremgå av et særskilt delegasjonsreglement. Forslag til delegasjonsreglement, og eventuelle endringer i reglementet, sendes på høring til idrettskretser og særforbund. |

**Bakgrunn:**

Idrettsstyret har vedtatt et delegasjonsreglement der det er delegert myndighet til idrettskretser, særforbund og NIFs generalsekretær. Delegasjonen fra Idrettsstyret til idrettskretser og særforbund er en delegasjon fra NIF til andre organisasjonsledd. Gjennom delegasjonsreglementet tildeles idrettskretser og særforbund oppgaver de ikke har etter NIFs lov. At berørte organisasjonsledd derfor høres når det vurderes å fjerne eller tillegge dem nye oppgaver, er helt naturlig.

Delegasjon fra Idrettsstyret til NIFs generalsekretær er imidlertid en intern delegasjon i et organisasjonsledd. Det er praksis for at Idrettsstyret vedtar en instruks for NIFs generalsekretær etter hvert idrettsting, og den skal ikke på høring i organisasjonen før vedtakelse. Det kan oppfattes som en unødvendig høringsprosess fra NIFs side dersom endringer i en intern delegasjon fra Idrettsstyret til generalsekretæren sendes på høring før vedtakelse. Tilsvarende interndelegasjoner fra et særforbundsstyre/idrettskretsstyre til egen administrasjon, er i utgangspunktet kun et anliggende mellom styret og administrasjonen.

Idrettsstyret vurderer å foreslå at intern delegasjon av lovpålagte oppgaver fra idrettsstyret til generalsekretær ikke inntas i delegasjonsreglementet, men i generalsekretærens instruks. Kun delegasjon til andre organisasjonsledd vil reguleres gjennom NIFs delegasjonsreglement. NIF vil sørge for at den interne delegasjonen av lovpålagte oppgaver til generalsekretæren blir publisert på NIFs hjemmeside, slik at organisasjonen er kjent med hvilke oppgaver som er delegert.

## § 4-4 – IDRETTSSTYRETS OPPGAVER

EKSISTERENDE ORDLYD FORSLAG TIL NY ORDLYD

|  |  |
| --- | --- |
| ***§ 4-4. Idrettsstyrets oppgaver***  Idrettsstyret skal blant annet:  a) iverksette Idrettstingets vedtak,  b) besørge den alminnelige forvaltning,  c) vedta lovnormer. Lovnormene skal sendes til idrettskretsene og særforbundene på høring før endelig vedtak i Idrettsstyret,  d) godkjenne samtlige organisasjonsledds lover,  e) fastsette idrettskretsenes grenser og godkjenne deres navn,  f) utarbeide beretning og legge frem revidert regnskap samt tilrettelegge alle saker for Idrettstinget,  g) behandle søknad om stats- og spillemidler,  h) vedta budsjett og fordele de midler som er til disposisjon,  i) føre kontroll med organisasjonsleddenes økonomi. Denne kontrollen utøves blant annet ved at Idrettsstyret:  - utarbeider og vedtar bestemmelser og instrukser vedrørende regnskap og revisjon for alle organisasjonsledd,  - hvor det er ønskelig, forlanger innsendt regnskaper, medlemsprotokoller mv. til gjennomgåelse,  j) forby internasjonal representasjon eller internasjonalt arrangement som vil være uheldig av hensyn til landets og idrettens interesser,  k) oppnevne utvalg etter behov samt utarbeide instruks for disse,  l) påse at lover og bestemmelser overholdes,  m) etter innstilling fra de enkelte særforbund, ta ut deltakere og ledere til De olympiske leker og De paralympiske leker. | **§ 4-4. Idrettsstyrets oppgaver**  Idrettsstyret skal blant annet:  a) iverksette Idrettstingets vedtak,  b) besørge den alminnelige forvaltning,  c) vedta lovnormer. Lovnormene skal sendes til idrettskretsene og særforbundene på høring før endelig vedtak i Idrettsstyret,  ~~d)~~ ~~godkjenne samtlige organisasjonsledds lover,~~  ~~e~~d) fastsette idrettskretsenes grenser og godkjenne deres navn,  ~~f~~e) utarbeide beretning og legge frem revidert regnskap samt tilrettelegge alle saker for Idrettstinget,  ~~g~~f) søke om, fordele og påse en forsvarlig forvaltning av tilskudd ~~behandle søknad om stats- og spillemidler~~  g) sørge for en forsvarlig organisering av NIFs virksomhet, holde seg orientert om NIFs økonomiske stilling, og påse at NIFs virksomhet, regnskap og formuesforvaltning er gjenstand for betryggende kontroll  h) i nødvendig utstrekning fastsette planer og budsjetter for NIFs virksomhet  ~~vedta budsjett og fordele de midler som er til disposisjon~~,  ~~i) føre kontroll med organisasjonsleddenes økonomi~~. ~~Denne kontrollen utøves blant annet ved at Idrettsstyret:~~  ~~- utarbeider og vedtar bestemmelser og instrukser vedrørende regnskap og revisjon for alle organisasjonsledd,~~  ~~- hvor det er ønskelig, forlanger innsendt regnskaper, medlemsprotokoller mv. til gjennomgåelse,~~  ~~j~~i) forby internasjonal representasjon eller internasjonalt arrangement som vil være uheldig av hensyn til ~~landets og~~ idrettens interesser,  ~~k~~j) oppnevne utvalg etter behov samt utarbeide instruks for disse,  ~~l~~k) påse at lover og bestemmelser overholdes,  m) etter innstilling fra de enkelte særforbund, ta ut deltakere og ledere til De olympiske leker og De paralympiske leker. |

**Bakgrunn:**

Idrettsstyret vurderer å foreslå en revisjon og modernisering av bestemmelsen.

Til bokstav d): Foreslås fjernet. Idrettsstyret godkjenner ikke samtlige organisasjonsledds lover. Tidligere fremgikk det av NIFs lov § 2-2 at lovendringer vedtatt av et organisasjonsledd ikke trådte i kraft før de var godkjent av Idrettsstyret. I forbindelse med godkjenningen kunne Idrettsstyret pålegge nødvendig endring for å unngå motstrid med NIFs regelverk. På idrettstinget 2019 ble § 2-2 endret, slik at kravet nå er at organisasjonsledd skal sende protokollen til overordnet organisasjonsledd til orientering dersom det vedtas lovendringer, og at overordnet organisasjonsledd kan pålegge nødvendig endring for å unngå motstrid med NIFs regelverk.

Til bokstav g) (nå f)): Forslag til en mer dekkende beskrivelse av idrettsstyrets oppgaver knyttet til søknader om tilskudd og etterfølgende oppfølging av hvordan midlene forvaltes. Deler av bestemmelsen er flyttet opp fra bokstav h). I oppfølgingen kan Idrettsstyret be om de opplysninger og de dokumenter som Idrettsstyret anser nødvendige for å kunne kontrollere hvordan midlene forvaltes.

Til ny bokstav g) Ny. Forslag til en nærmere og mer presis regulering av det ansvar alle styrer har, herunder Idrettsstyret.

Til bokstav h): Forslag til en mer dekkende beskrivelse av idrettsstyrets oppgaver.

Til bokstav i): Foreslås fjernet. Det tilligger det enkelte organisasjonsledd å ha kontroll på egen økonomi, jf. merknaden til bokstav g) over. Den kontrollen som i dag utføres av Idrettsstyret er knyttet til fordeling av midler, se bokstav g) (nå f)) over. Idrettsstyret gir ikke lenger egne regnskaps- og revisjonsbestemmelser for organisasjonsleddene, og idrettsstyret har iht. § 2-3, en generell hjemmel til å be om dokumenter.

Til bokstav j) (nå i)): Vurderingen idrettsstyret gjør, må være basert på idrettens interesser.

## § 4-5 – GENERALSEKRETÆREN

EKSISTERENDE ORDLYD FORSLAG TIL NY ORDLYD

|  |  |
| --- | --- |
| **§ 4-5.** ***Generalsekretæren***  (1) Generalsekretæren er leder for sekretariatet. Generalsekretæren er ansvarlig for alle administrative funksjoner innen NIF og utfører de pålegg og setter i verk de vedtak som er truffet av Idrettsstyret. For øvrig arbeider generalsekretæren etter instruks utarbeidet av Idrettsstyret.  (2) Generalsekretæren møter med talerett på Idrettstinget, og tale- og forslagsrett på ledermøtet, i Idrettsstyret og i alle komiteer og utvalg. | **§ 4-5.** ***Generalsekretæren***  (1) Generalsekretæren er leder for NIFs administrasjon ~~sekretariatet~~. Generalsekretæren er ansvarlig for alle administrative funksjoner innen NIF og utfører de pålegg og setter i verk de vedtak som er truffet av Idrettsstyret. For øvrig arbeider generalsekretæren etter instruks utarbeidet av Idrettsstyret.  (2) Generalsekretæren møter med ~~talerett på Idrettstinget, og~~ tale- og forslagsrett ~~på ledermøtet,~~ i Idrettsstyret og talerett på Idrettstinget og Ledermøtet ~~i alle komiteer og~~ ~~utvalg~~. |

**Bakgrunn:**

Til første ledd: Språklig endring, tatt med ettersom annet ledd i bestemmelsen uansett foreslås endret.

Til annet ledd: Materiell endring: Generalsekretæren rapporterer til Idrettsstyret og bør ikke ha selvstendig forslagsrett. Generalsekretæren bør ikke ha lovbestemt tale- og forslagsrett i de utvalg/komiteer som etter NIFs lov skal være uavhengige av de styrende organer. Det foreslås at generalsekretærens talerett begrenses til Idrettstinget, Ledermøtet og idrettsstyret, og at forslagsrett begrenses til idrettsstyret. Det foreslås en tilsvarende endring for organisasjonssjefene i § 5-12.

## § 5-12 – ORGANISASJONSSJEFEN

EKSISTERENDE ORDLYD FORSLAG TIL NY ORDLYD

|  |  |
| --- | --- |
| **§ 5-12. *Organisasjonssjefen***    (1) Organisasjonssjefen er leder for sekretariatet. Organisasjonssjefen er ansvarlig for alle administrative funksjoner innen idrettskretsen og utfører de pålegg og setter i verk de vedtak som er truffet av idrettskretsstyret.  (2) Organisasjonssjefen har talerett på idrettskretstinget, og tale- og forslagsrett på ledermøtet, i idrettskretsstyret, arbeidsutvalg og i alle komiteer og utvalg. | **§ 5-12. *Organisasjonssjefen***    (1) Organisasjonssjefen er leder for idrettskretsens administrasjon ~~sekretariatet.~~ Organisasjonssjefen er ansvarlig for alle administrative funksjoner innen idrettskretsen og utfører de pålegg og setter i verk de vedtak som er truffet av idrettskretsstyret.  (2) Organisasjonssjefen har ~~talerett på idrettskretstinget, og~~ tale- og forslagsrett ~~på ledermøtet,~~ i idrettskretsstyret og talerett på idrettskretstinget og Ledermøtet~~, arbeidsutvalg og i alle komiteer og utvalg.~~ |

**Bakgrunn:**

Se begrunnelsen for forslag til endringer i § 4-5. Det er de samme prinsipielle grunner som taler for å begrense organisasjonssjefens tale- og forslagsrett. Det fremgår ikke av NIFs lov at idrettskretser skal ha arbeidsutvalg. Dette bør eventuelt besluttes av det enkelte styre i idrettskretsen etter hvert kretsting, og trenger ikke reguleres i NIFs lov. Organisasjonssjefens tale- og forslagsrett i et ev. arbeidsutvalg bør da reguleres i idrettskretsens interne instrukser.

## § 10-1 – SØKNAD OM MEDLEMSKAP

EKSISTERENDE ORDLYD FORSLAG TIL NY ORDLYD

|  |  |
| --- | --- |
| **§ 10-1. Søknad om medlemskap**  (…)  (2) For at idrettslaget skal opptas må det videre:   1. ha til formål å drive idrett som er godkjent av Idrettsstyret eller den Idrettsstyret gir fullmakt, b) være selveiende og frittstående med utelukkende personlige medlemmer. Gruppe av idrettslag regnes ikke som idrettslag. Startfelleskap eller annen samarbeidsform mellom idrettslag regnes ikke som idrettslag, 2. forplikte seg til å overholde NIFs og dets organisasjonsledds regelverk og vedtak,  jf. § 2-2, 3. ha en lov som er i samsvar med NIFs lovnorm. Lovnormen med eventuelle tillegg må godkjennes av idrettskretsen, 4. ha et navn som er i samsvar med forskrift om navn på idrettslag, vedtatt av Idrettsstyret, 5. ha gjort opp sine økonomiske forpliktelser til NIF og andre organisasjonsledd i NIF.   (…) | **§ 10-1. ~~Søknad om~~ ~~m~~Medlemskap i NIF**  (…)  (2) Et idrettslag i NIF har følgende medlemsforpliktelser: ~~For at idrettslaget skal opptas må det videre:~~   1. ~~ha til formål å~~ drive idrett som er godkjent av Idrettsstyret ~~eller den Idrettsstyret gir fullmakt~~, b) være selveiende og frittstående med utelukkende personlige medlemmer. Gruppe av idrettslag regnes ikke som idrettslag. Startfelleskap eller annen samarbeidsform mellom idrettslag regnes ikke som idrettslag, 2. ~~forplikte seg til å~~ overholde NIFs og dets organisasjonsledds regelverk og vedtak,  jf. § 2-2, 3. ha en lov som er i samsvar med NIFs lovnorm. ~~Lovnormen med eventuelle tillegg må godkjennes av idrettskretsen~~, 4. ha et navn som er i samsvar med forskrift om navn på idrettslag, vedtatt av Idrettsstyret, 5. ~~ha gjort~~ gjøre opp sine økonomiske forpliktelser til NIF og andre organisasjonsledd i NIF.   (…) |

**Bakgrunn:**

Til overskriften og (2): Idrettsstyret vurderer å klargjøre at § 10-1 er løpende medlemsforpliktelser for idrettslag og ikke kun krav ved opptak.

Til 2 a): Omskrevet som følge av at forpliktelsen er løpende. For øvrig språk.

Til 2 c): Omskrevet som følge av at forpliktelsen er løpende

Til 2 d): Omskrevet som følge av at forpliktelsen er løpende. Setning slettet som unødvendig.

Til 2 f): Omskrevet som følge av at forpliktelsen er løpende.

## § 10-2 – UTMELDING – IDRETTSLAGETS TAP AV MEDLEMSKAP

EKSISTERENDE ORDLYD FORSLAG TIL NY ORDLYD

|  |  |
| --- | --- |
| **§ 10-2. Utmelding - Idrettslagets tap av medlemskap**  (…)  (2) Ved utmelding eller tap av medlemskap skal idrettslagets eiendeler opparbeidet som en direkte følge av idrettslagets medlemskap i NIF, tilfalle et formål godkjent av Idrettsstyret. Ved oppløsning eller annet opphør, tilfaller idrettslagets overskytende midler etter avvikling et formål godkjent av Idrettsstyret.  (…) | **§ 10-2. Utmelding - Idrettslagets tap av medlemskap**  (…)  (2) Ved utmelding eller tap av medlemskap ~~skal~~ ~~idrettslagets~~ kan hele eller deler av de eiendeler/verdier idrettslaget har opparbeidet som en direkte følge av idrettslagets medlemskap i NIF, helt eller delvis tilfalle et formål godkjent av Idrettsstyret. Idrettslaget, særforbund og idrettskrets skal høres før beslutning fattes. Ved oppløsning eller annet opphør, tilfaller idrettslagets overskytende midler etter avvikling et formål godkjent av Idrettsstyret.  (…) |

**Bakgrunn:**

Til (2): På Idrettstinget 2021 uttalte Idrettsstyret at NIF skal se nærmere på ordlyden i § 10-2 (2), i dialog med Norges Seilforbund. Det kan være krevende å avklare eierforhold til eiendeler i et idrettslag som melder seg ut/taper sitt medlemskap, og vurderingen Idrettsstyret må gjøre, vil måtte være konkret. Det vil være behov for en avklaring mellom ulike organisasjonsledd mht. fordeling av eiendelene. Det er ønskelig med en mer fleksibel regulering som ivaretar at idrettslagenes eiendeler kan ha blitt finansiert på svært ulike måter. Forslaget er utarbeidet etter dialog med Norges Seilforbund.

## §§ 10-1, 10-2, 10-4 og 10-6 – FLYTTE SAKSBEHANDLINGSREGLENE UT AV NIFS LOV KAPITTEL 10

EKSISTERENDE ORDLYD FORSLAG TIL NY ORDLYD

|  |  |
| --- | --- |
| **§ 10-1. Søknad om medlemskap**  (…)  (3) Idrettskretsen treffer avgjørelse om opptak og godkjenning av navn, jf. annet ledd. Opptak kan nektes hvis det foreligger saklig grunn. Avgjørelsen om opptak kan påklages av idrettslaget eller særforbundet til Idrettsstyret eller den Idrettsstyret gir fullmakt. Klagefristen er 3 uker fra vedtak ble mottatt. Klagen sendes til idrettskretsen, som eventuelt omgjør vedtaket. Dersom vedtaket opprettholdes, sendes klagen til NIF innen 14 dager. Idrettsstyret kan gi forskrift om kretsens opptak av lag. | **§ 10-1. Søknad om medlemskap**  (…)  (3) Idrettskretsen treffer avgjørelse om opptak og godkjenning av navn, jf. annet ledd. Opptak kan nektes hvis det foreligger saklig grunn. Avgjørelsen om opptak kan påklages av idrettslaget eller særforbundet~~. til Idrettsstyret eller den Idrettsstyret gir fullmakt. Klagefristen er 3 uker fra vedtak ble mottatt. Klagen sendes til idrettskretsen, som eventuelt omgjør vedtaket. Dersom vedtaket opprettholdes, sendes klagen til NIF innen 14 dager. Idrettsstyret kan gi forskrift om kretsens opptak av lag.~~  (…)  (5) Idrettsstyret kan gi saksbehandlingsregler til beslutninger som fattes med hjemmel i kapittel 10. |

**Begrunnelse:**

Til (3) og (5): I møteplassrapporten anbefales det at *«Idrettsstyret må få større myndighet til, gjennom vedtak eller eget regelverk, regulere forhold som i dag er regulert gjennom NIFs lov. Dette omfatter for eksempel NIFs Antidopingregelverk og saksbehandlingsregler for idrettslag, idrettskretser og ulike utvalg.»* Saksbehandlingsregler i §§ 10-1, 10-2, 10-4 og 10-6 er derfor foreslått tatt ut av loven, og erstattet med en bestemmelse om at idrettsstyret kan gi saksbehandlingsregler til de beslutninger som fattes med hjemmel i kapittel 10.

EKSISTERENDE ORDLYD FORSLAG TIL NY ORDLYD

|  |  |
| --- | --- |
| **§ 10-2. Utmelding - Idrettslagets tap av medlemskap**  (…)  (3) Dersom et idrettslag vesentlig misligholder sine medlemsforpliktelser, herunder oversitter rapporteringsfrist for organisasjonsdata fastsatt av Idrettsstyret, kan idrettskretsen etter å ha varslet idrettslaget og latt det få anledning til å uttale seg, beslutte at idrettslaget taper sitt medlemskap i NIF. Avgjørelsen kan påklages til Idrettsstyret. Klagefristen er 3 uker fra vedtak er mottatt. Klagen skal sendes til idrettskretsen, som eventuelt kan omgjøre vedtaket. Dersom vedtaket opprettholdes, sendes klagen til NIF innen 14 dager. Idrettskretsens vedtak trer ikke i kraft før klagefristen er utløpt, eventuelt når klagesaken er avgjort.  (…) | **§ 10-2. Utmelding - Idrettslagets tap av medlemskap**  (…)  (3) Dersom et idrettslag vesentlig misligholder sine medlemsforpliktelser, herunder oversitter rapporteringsfrist for organisasjonsdata fastsatt av Idrettsstyret, kan idrettskretsen ~~etter å ha varslet idrettslaget og latt det få anledning til å uttale seg,~~ beslutte at idrettslaget taper sitt medlemskap i NIF. ~~Avgjørelsen kan påklages til Idrettsstyret. Klagefristen er 3 uker fra vedtak er mottatt. Klagen skal sendes til idrettskretsen, som eventuelt kan omgjøre vedtaket. Dersom vedtaket opprettholdes, sendes klagen til NIF innen 14 dager. Idrettskretsens vedtak trer ikke i kraft før klagefristen er utløpt, eventuelt når klagesaken er avgjort.~~  (...) |

**Bakgrunn:**

Til (3): Se begrunnelse til forslag til endring av § 10-2 (3) og (5).

EKSISTERENDE ORDLYD FORSLAG TIL NY ORDLYD

|  |  |
| --- | --- |
| **§ 10-4. Medlemskap i idrettslag**  (3) Styret i et idrettslag kan i særlige tilfeller nekte en person medlemskap. Før vedtak treffes, skal personen gjøres kjent med bakgrunnen for saken og gis en frist på 2 uker til å uttale seg. Vedtaket skal være skriftlig og begrunnet samt informere om klageadgang. Vedtaket kan påklages til idrettskretsen innen 3 uker etter at det er mottatt. Klagen skal sendes til idrettslagets styre, som eventuelt kan omgjøre vedtaket. Dersom vedtaket opprettholdes, sendes klagen til idrettskretsen innen 2 uker.  (4) Idrettsstyret eller den Idrettsstyret gir fullmakt kan, når det foreligger særlige forhold, flytte klagebehandlingen til en annen idrettskrets | **§ 10-4. Medlemskap i idrettslag**  (…)  (3) Styret i et idrettslag kan i særlige tilfeller nekte en person medlemskap~~. Før vedtak treffes, skal personen gjøres kjent med bakgrunnen for saken og gis en frist på 2 uker til å uttale seg. Vedtaket skal være skriftlig og begrunnet samt informere om klageadgang. Vedtaket kan påklages til idrettskretsen innen 3 uker etter at det er mottatt. Klagen skal sendes til idrettslagets styre, som eventuelt kan omgjøre vedtaket. Dersom vedtaket opprettholdes, sendes klagen til idrettskretsen innen 2 uker.~~  ~~(4) Idrettsstyret eller den Idrettsstyret gir fullmakt kan, når det foreligger særlige forhold, flytte klagebehandlingen til en annen idrettskrets~~ |

**Bakgrunn:**

Til (3), (4): Se begrunnelse til forslag til endring av § 10-2 (3) og (5).

EKSISTERENDE ORDLYD FORSLAG TIL NY ORDLYD

|  |  |
| --- | --- |
| **§ 10-6. Utmelding - Tap /fratakelse av medlemskap i idrettslag**  (…)  (3) Styret i et idrettslag kan i særlige tilfeller frata en person medlemskapet for en periode på inntil 1 år. Før vedtak treffes, skal vedkommende gjøres kjent med bakgrunnen for saken og gis en frist på 2 uker til å uttale seg. Vedtaket skal være skriftlig og begrunnet samt informere om klageadgang.  (4) Ved fratakelse av medlemskap kan den saken gjelder kreve at vedtaket behandles av ordinært/ekstraordinært årsmøte, og har rett til å være til stede ved årsmøtets behandling av saken. Kravet må fremsettes innen én uke etter at vedtaket er mottatt, og årsmøtet må deretter avholdes innen én måned.  (5) Ved fratakelse av medlemskap kan idrettslagets vedtak påklages til idrettskretsen innen 3 uker etter at vedtaket er mottatt. Klagen skal sendes til idrettslagets styre, som eventuelt kan omgjøre vedtaket dersom det er fattet av styret selv. Dersom vedtaket opprettholdes, sendes klagen til idrettskretsen innen 2 uker. Idrettslagets vedtak trer ikke i kraft før klagefristen er utløpt, eventuelt når klagesaken er avgjort. NIFs lov § 10-4 (4) gjelder tilsvarende. | **§ 10-6. Utmelding - Tap /fratakelse av medlemskap i idrettslag**  (…)  (3) Styret i et idrettslag kan i særlige tilfeller frata en person medlemskapet for en periode på inntil 1 år. ~~Før vedtak treffes, skal vedkommende gjøres kjent med bakgrunnen for saken og gis en frist på 2 uker til å uttale seg. Vedtaket skal være skriftlig og begrunnet samt informere om klageadgang.~~  ~~(4) Ved fratakelse av medlemskap kan den saken gjelder kreve at vedtaket behandles av ordinært/ekstraordinært årsmøte, og har rett til å være til stede ved årsmøtets behandling av saken. Kravet må fremsettes innen én uke etter at vedtaket er mottatt, og årsmøtet må deretter avholdes innen én måned.~~  ~~(5) Ved fratakelse av medlemskap kan idrettslagets vedtak påklages til idrettskretsen innen 3 uker etter at vedtaket er mottatt. Klagen skal sendes til idrettslagets styre, som eventuelt kan omgjøre vedtaket dersom det er~~ ~~fattet av styret selv. Dersom vedtaket opprettholdes, sendes klagen til idrettskretsen innen 2 uker. Idrettslagets vedtak trer ikke i kraft før klagefristen er utløpt, eventuelt når klagesaken er avgjort. NIFs lov § 10-4 (4) gjelder tilsvarende.~~ |

**Bakgrunn:**

Til (3), (4), (5): Se begrunnelse til forslag til endring av § 10-2 (3) og (5).

## § 10-7 – IDRETTSLAGSALLIANSER

EKSISTERENDE ORDLYD FORSLAG TIL NY ORDLYD

|  |  |
| --- | --- |
| **§ 10-7.** ***Idrettslagsallianse***  (…)  (7) Idrettsstyret kan i særlige tilfeller gi dispensasjon fra bestemmelsens første ledd. Før vedtak fattes skal Idrettsstyret innhente uttalelse fra vedkommende særforbund. Idrettsstyret kan gi forskrift til bestemmelsen, og kan delegere sin myndighet etter denne bestemmelse. | **§ 10-7.** ***Idrettslagsallianse***  (…)  (7) Idrettsstyret kan i særlige tilfeller gi dispensasjon fra bestemmelsen~~s første ledd~~. Før vedtak fattes skal Idrettsstyret innhente uttalelse fra vedkommende særforbund. Idrettsstyret kan gi forskrift til bestemmelsen, og kan delegere sin myndighet etter denne bestemmelse. |

**Bakgrunn:**

Etter gjeldende bestemmelse kan Idrettsstyret kun dispensere fra kravene i første ledd. Det er ønskelig at dispensasjonsadgangen utvides til å gjelde hele bestemmelsen, slik at bestemmelsen ivaretar de ulike hensynene som gjør seg gjeldende for idrettslagsallianser. Dette vil løse de utfordringene som idrettskretsene har adressert når de anvender bestemmelsen iht. den delegasjonen de er gitt av Idrettsstyret.